
I. 

După socotelile făcute de d. G. M. Mur- 
goci în „Romănia Nouă“ din Chişinău, nu¬ 
mărul Romînilor ce trăiesc peste Nistru pănă 
departe în Răsărit, iar unii dintre dînşii şi 
pănă în Crimeia, ajunge şi la 450.000. 

Ei formează astfel un grup romănesc, pe 
alocurea compact, mcunjurînd din toate păr¬ 
ţile oraşele, care nu e inferior aceluia al 
Romînilor din Bucovina, — cari, aceştia, au 
fost mai mult ţinuţi în samă şi ajutaţi, fi¬ 
reşte, pentru că se află pe cele mai glorioase 
locuri ale trecutului moldovenesc de odini¬ 
oară, pentru că taie brazdă pe vechile cîmpii 
ale luptelor biruitoare, pentru că se închină 
în cele mai mîndre dintre lăcaşurile ce înfă¬ 
ţişează arta noastră şi pentru că în paza lor 
sînt mormintele cele mai sacre ale acestui 
neam. 

fntr'o ţară unde istoria noastră n’a lăsat 
urme războinice, unde nu sînt nume care 
să tie scrise pe paginile cronicelor şi unde 
mai nicăiri nu se ridică biserici şi mănăstiri 
răsărite din mărinimoasa jertfă, plină de e- 
vlavie, a Voevozilor Moldovei, pe ce cale 
au ajuns însă acei Romîni, aşa de mulţi la 
număr, aşa de siguri de neamul lor, aşa de 
mult legaţi şi pănă astăzi de vechile lor da¬ 
tini, aşa de bucuroşi, astăzi, că a răzbătut 
şi pănă la dînşii vestea unei Basarabii res¬ 
tituite naţiei noastre, unei Românii care s’a 
închegat în dureri şi se apără în mijlocul 
durerilor ? 

Toate popoarele, şi cele mai mărunte, 
caută în momentul de faţă a-şi documenta 
obîrşia lor, rostul lor pe pămîntul unde se 
află, şi a trage dintriaceasta toate urmările 
în ce priveşte viaţa lor viitoare. In nevoile 
lui de sprijin devotat din partea mulţimilor, 
războiul de azi a aruncat, între alte lozince 
în stare a cîştiga devotamentul oamenilor, 
şi pe aceia a dreptului ce-1 are orice popor, 
mare sau mic, de a trăi după dorinţa lui 
liber rostită. Cumplite lupte se vor da, pe 
temeiul acestui principiu, care pînă acum nu 
se coborîse încă destul de adine în suflete, 

între conlocuitori şi vecini. Şi fiecare grup 
omenesc trebuie să-şi aibă la îndemînă mij¬ 
loacele de luptă, măcar ca să se apere îm¬ 
potriva tendinţei de a-1 nimici şi de a i lua 
jocul care-i poate veni, din partea unui 
grup rival. 

Iar asemenea mijloace cine e chemat mai 
mult să le dea celor cari singuri de la sine, 
în vechea lor părăsjre şi în desăvîrşita lor 
întunecime—copii uitaţi în pustiu şi sălbă¬ 
tăciţi —, pot să se apere doar cu instinctul, 
care nu ajunge, decît înşişi fraţii lor pe cari 
soarta l-a ajutat să mearga mai departe ? 

De aici rostul acestor cîteva explicaţii pri¬ 
vitoare la Romînii „transnistrieni" pe cari 
ca oameni, ca suflete vii, ca parte integrantă 
a puterii noastre naţionale azi, a conştiinţei 
noastre depline mini, nu înţelegem, oricare 
ar fi soarta teritoriului pe care-1 ocupă, să-i 
jertfim nimănuia. 

A 

E sigur că viaţa cea veche a Moldovei, 
viaţă de Stat, viaţă bisericească, viaţă de 
cultură, a venit de la Nord şi de la Apus, 
din acel colţ de întreit hotar, unde se în- 
tîlnesc Bucovina, Maramurăşul şi România 
de azi şi unde odinioară nu era nicio în- 

trerupere în viaţa românească trecând, din 
munte, spre Tisa la Apus, spre Răsărit la 
Siretiu, la Prut şi la Nistru. Mai târziu numai, 
mutîndu-se şi centrul din satele maramură- 
şene ale Voevozilor la Baia Moldovei, apoi 
Ia Siretiu, la Suceava, într'un târziu şi la 
Iaşi, Ţinuturile răsăritene au ajuns să atragă 
luarea aminte şi să oprească asupra lor 
munca de desţelenire, de întâie exploataţie 
agricolă a poporului nostru. In Basarabia - 
de-jos pănă pe la 1550 erau încă frumoase 
„pustiuri" capabile de roadă îmbielşugată 
pe care Domnii ie dăruiau ca fără stăpîn 
boierilor gata să „descalece" acolo, făcân- 
du-şi „curţile" şi chemînd „vecini" ca să 
împlînte în pămîntul negru fierul plugului lor. 

Dar nu e mai puţin adevărat că hotarul 
Moldovei a ajuns foarte răpede la Nistru: 
în douăzeci , treizeci de ani. întindere fără 
păreche, a cării explicaţie se poate găsi 
numai într’aceia că Romînii n au făcut ţară 
nouă cu totul, ci că, venind în locuri asupra 
cărora se întindea, ca şi asupra stepei ru¬ 
seşti, stăpînirea Tătarilor, au avut înnaintea 
lor o unitate politică mai veche , cu care 
toţi erau deprinşi, şi căreia i-au substituit , 
la retragerea Tătarilor, loviţi de Unguri în 

multe locuri, dar mai ales de Poloni în Ga- 
liţia, de Ruşi setoşi de libertate în chiar 
miezul stăpînirii lor, unitatea politică ro¬ 
mânească, supt forma aceasta a Mol¬ 
dovei, deosebită de forma politică din Sud, 
ceva mai veche, a Ţerii-Romăneşti, care sa 
desvoltat fără model. 

Atîtea lucruri le-am luat de la Tatari, cum 
atîtea le-au luat şi Ruşii. Păgîni cum erau, 
cruzi în năravuri, gata de pradă, ei repre- 
sintau totuşi, de la Ginghiz-Han încoace, 
o veche cwilisaţie asiatică de o amănunţită 
şi precisă organisare. In ce priveşte aşeză- 
mintele militare şi politice, ca şi în ce pri 
veşte cele dnegoţ. 

Am moştenit astfel de la Tatari, dacă 
nu vama din Hotin, pe care se poate să o 
fi întemeiat noi cei d'intăiu, măcar — cu si¬ 
guranţă — văm le de la Tighinea şi de la 
Cetatea-Albă, Ackermanul lor. 

Vama înseamnă însă şi trecătoarea, vadul 
întreg. Dar pentru a se stăpîni vadul era 
de nevoie ca aşezări să fiinţeze de o parte 
şi de alta a rîului. 

Astfel, în zilele cînd Roman-Vodă, pe la 
1390, îşi zicea Domn pănă la Marea şi 
cînd tot cursul Nistrului, din Pocuţia pănă 

la gură, era moldovenesc, trebuie să se ad¬ 
mită neapărat că strâji moldoveneşti se 
aflau şi de ceia parte .—cu atît mai mult, 
cu cit acolo, după înfrîngerea, risipirea şi 
retragerea Tătarilor, nu mai era un Stat, 
îngrijit de hotarele sale, ci numai un teri¬ 
toriu părăsit, prin care, cum şi spun iz¬ 
voarele, rătăciau bandele prădalnice. 

Pentru a trece mărfurile, pentru a păzi 
vadul, pentru a ocroti iarmaroacele de gra¬ 
niţă, care încă de atunci au trebuit să existe, 
şi chiar pentru a supraveghia pustiul dintre 
Nistru şi Nipru, a fost nevoie, deci, de aşe¬ 
zări militare moldoveneşti şi, pe lingă ele , 
s’a strîns fireşte o populaţie, care, înna- 
inte de venirea Evreilor, aparţinea exclusiv 
naţiei noastre. 

Nistrul era astfel pe la 1400, nu numai 
un hotar moldovenesc , ci un rîu romăr 
nesc '. 


I La Dunăre, eînd aveam aoi vămile, atn cucerit şi ora¬ 
şele turceşti şl, cînd vama a fost turcească, Turcii au luat 
Brăila, GiurgitiJ, etc. 

II. 

Psdaiia fără sfcăpfsi,, 

In tot acest timp şi pănă în epoca lui 
Ştefan-cel-Mare — pentru a nu vorbi deo¬ 
camdată de lucruri mai nouă — malul sting 
al Nistrului rn se gă'eşt* in stăpînire de 
Stat rusească şi, mai mult, el nu aparţine 
unei puternice politice deplin constituite. 

Să urmărim vicisitudinile prin care, cu o 
răpeziciune care opreşte orice organisaţie, 
orice colonisare, orice fundare de oraşe, 
trece această Podolie, această „ţară de supt 
dealuri", numită astfel de o populaţie slava 
care deci venia din sus, de pe locurile în- 
nalte, adevărata ei patrie. 

La 1331 prinţul litvan Olgerd, ale cărui 
posesiuni moştenite erau departe în Vest, 
la Vilna, la Niemert, în vecinătate cu Prusia 
Ordinului Teutonic — duşmanul ereditar—, 

„cucereşte* Podolia asupra Tătarilor, „cari", 
spune un istoric german nepreocupat, „lo¬ 
cuiau atunci pustiile podolene şi prădau 
adesea în Volinia şi pănă la Chiev. La Si- 
navoda (pe Nipru) au fost bătuţi Tatarii aşa 
de rău, încît ei evacuară tot pănă la gura 
Dunării" (Wagner, în „Weltgeschichte" de la 
1788, voi. XLVI, p. 62). 

Dar cu acea ta nu se stab'leşte o domi¬ 
naţie reala şi d'.ectă a Lituanianului pagîn, 
care nu e măcar un Slav, asupra acestor 
„pustii". Biruitorul, prins îndată de alte 
griji, în acel Vest al Samogiţiei şi Prusiei, 
înfeodează cu noua sa posesiune pe cei 
patru nepoţi, fii ai fratelui său Coriat: Ale¬ 
xandru, Constantin, Teodor şi Gheorghe, 
aşa-numiţii Coriatovici. 

Nu e nicio dovadă că aceştia ar fi fost 
în stare să răsbată mai jos de Nistru, unde 
băciuiau încă Tatarii. Aşezările lor sînt nu¬ 
mai la Nord, unde ei întemeiază cetăţile 
Bekota, Smotricz, îndată distruse, şi Came- 
niţa. Şi gindul lor nici nu e să rămiie aici: 
Teodor merge la Novogrodek, în Lituania 
părintească; îl vom mai întîlni in Maramurăş . 
colonisînd între Romîpi.'Iar Gheorghe, Iurg, 
va încerca să iea Moldova, unde se stingea 

dinastia lui Bogdan-Vodă, care se aliase, se 
pare, cu familia lui princiară. Pe la 1370 el 
izbuteşte a se aşeza momentan aici, dar ţara 
nu-1 recunoaşte, boierii îl izgonesc, îl omoară; 
numele lui nu trece în lista Voevozilor; lo¬ 
cul mormîntului său e necunoscut; numele 
lui se pomeneşte numai vag în cronică. 

încercarea de a preface Moldova înir'un 
adaus al Podoliei litvane nu are astfel 
niciun viitor. Resultatul firesc a trebuit să 
fie însă acela că supt fiii Muşatei, fata lui 
Laţco şi moştenitoarea de drept a Moldovei, 
fii născuţi din vre-o, căsătorie peste hotare, 
supt Petru deci şi supt Roman, se răsplă¬ 
teşte tentativa podoieană printro ofensivă 
naţională a Romînilor moldoveni în a- 
ceastă Podolie. 

Cu atît mai mult, cu cît aici ceilalţi doi 
Coriatovici vegetează fără a fi în stare să 
îndeplinească nimic. Iar Olgerd însuşi, în 
luptă cu alţi megieşi—şi cu cneazul Mos¬ 
covei, Dimitrie —, nU intervine. 

La moartea lui, în 1381, nu mai era vorba 
de Coriatovici în Podolia, şi cneazul Litua¬ 
niei, împărţind stăpînirile sale, dădea Po¬ 
dolia unuia dintre tiii pe cari i lăsa în urmă, 
loan Zedzevit (ibid., p. 87). Dar n’avem 

nicio dovadă că el a venit în adevăr aici 
şi că a exercitat drepturile sale. 

Astfel, în momentul când Moldova se 
consolidează, cînd Domnul ei primeşte la 
dînsul pe fiul stăpînitorului din Moscova, 
viitorul cneaz Vasile, cînd el cumpără Po- 
cuţia de la noul domn al Lituaniei, lagello, 
când acesta, botezîndu-se spre a fi soţul 
princesei Hedviga şi rege al Poloniei, aşează 
la Vilna lui ca episcop nou pe Andrei Wa- 
silo, fost episcop catolic al Moldovei -r- la 
Siretiu —, în acel moment cînd expansiunea 
moldovenească trece hotarele politice şi in¬ 
fluenţează viaţa vecinilor, — Podolia apat- 
ţinînd nominal lui lagello, nu e de fapt a 
nimănvia. 

lagello încredinţează Lituania fratelui său 
Skirgielo, botezat Casimir ; dar acum numai 
„o parte din Podolia* îi aparţine (ibid ., 
p 106). Şi noul prinţ, beţiv şi arogant, se 
luptă continuu cu vărul său Vitovt, sprijinit 
de Cavalerii Teutoni şi aliat cu Moscovia. 
Cînd, la 1393, se cedează Lituania acestui 
mare om de ispravă, Svidrigailo, alt frate 
al lui lagello, reiea războiul civil, cu acelaşi 
sprijin teutonic. 

Teodor Coriatovici, care reapăruse, e prins 

de Lituani, cari ieau Cameniţa, şi-l duc la 
Vilna (rbid., p. 122). Ţara de peste Nistru 
e vîndută atunci de Vitovt regelui Poloniei, 
care aşează aici pe cel ce i dăduse banii, 
Spithko de Melsztyn, Voevod de Cracovia. 
Acesta piere curînd în luptă cu păgînii. Re¬ 
gele răscumpără Podolia de la văduva lui 
şi i-o dă lui Svidrigailo, pentru a i-o relua 
imediat, căci acesta fuge în Prusia. 

Podolia aparţine numai de la 1411, tot 
nominal însă şi numai pe viaţă, lui Vitovt, 
ale cărui mari planuri regale nu-i îngăduie 
a organisa nicăiri. După ce Moldovenii îl 
sprijiniră în 1399 la Vorscla, unde-1 înving 
Tatarii, el caută a-şi cîştiga sprijinul lui Ale- 
xandru-cel-Bun al nostru. Domnului Moldo¬ 
vei, preţios vecin, i se dă astfel de soţie pe 
Ringala, sora, logodită odată cu Henric de 
Mazovia, a lui Vitovt. Ilie, fiul lui Alexan¬ 
dru, va lua pe o princesă litvană, Marinka. 
La Cameniţa, cneazul ţine une ori Curtea 
lui, şi la Cetatea-Albă lucrează meşteri lit- 
vani pentru a o întări contra Turcilor, dar 
pe sama Moldoveanului. 

Cu toată puterea lui' Vitovt, Moldova 
rămîne astfel hotărîtoare la Nistru. Cînd re¬ 
gele polon numeşte cneaz iitvan pe fratele 

său Sigistnund, Alexandru-Vodă sprijină cu 
oaste pe Svidrigailo. Cu atît mai mult, cu 
cît episcopul polon, catolic, de Cameniţa 
ocupase cetăţile podolene la moartea lui 
Vitovt. Şi Feodor de Ostrog, care pătrunde 
cu legea lui rusească, ortodoxă, în ţară, e 
susţinut de Moldoveni (ibid., pp, 158 61). 
Oricine caută a opri aşezarea Polonilor la 
Nistru are în fata lui pe Alexandru-cel- 
Bun si pe urmaşii lui, cari nu vreau aici 
o adevărată stăpînire. Astfel, cînd fiul lui 
Sigismund, Mihail, e înlăturat de regele 
Casimir, fost şi el prinţ al Lituaniei, Petru- 
Vodă al Moldovei îl adăposteşte în 1448, 
refusînd a-1 da ofiţerilor regali (v. n-l 67, an. 
XIII, din „Neamul Românesc"). 

Numai cînd nu mai fură pretendenţi 
litvani, murind şi Svidrigailo şi Mihail, re- 
gele-şi putu pune, pentru bani, pe Teodoric 
de Buczacz castelan şi căpitan în Podolia, 
şi numai la 1463 el răcsumpăra ţara de 
la familia acestuia, printr un imposit plătit 
de locuitori. 

Dar Ştefan cel-Mare era acum Domn în 
Moldova. 

HI. 

Şfefan>cel>^are şi ţerîie de 
peste Nistru. 

Se ştie că, la începutul Domniei lui, Şte- 
fan-cel-Mare a găsit în Hotin pe Poloni, 
cari întrebuinţaseră cu dibăcie luptele cum¬ 
plite dintre fiii şi nepoţii de fii ai lui Ale- 
xandru-cel-Bun, marele său bunic. Se ştie 
iarăşi că, întrînd cu Casimir, regele vecin, 
în legături care erau desvoltarea unor mai 
vechi legături ale dinastiei moldoveneşti cu 
Polonia pentru Pocuţia singură , şi nu 
pentru Moldova întreagă, el şi-a căpătat din 
nou cetatea de la Nistru de sus, despre 
care Petru Rareş va spune că „sau Came- 
niţa va înghiţi Hotinul sau Hotinul Came- 
niţa“ (Sarnicki, după ed. l-a a lui Dlugosz, 
II, col. 1895). In Hotin a păzit, o bucată 
de vreme, însuşi fratele mamei lui Ştefan. 

Pe acest timp însă Podolia aproape 
întreagă era numai un pustiu. Cînd, supt 
Bogdan, tatăl lui Ştefan, la 1450, Polonii 
încercară într’o expediţie de Podoleni, să 
iea Moldova ^i fură bătuţi la Crasna, Tă¬ 
tarii, cu sau fără înţelegere cu Domnul ame¬ 
ninţat, năvăliră asupra pămînturilor acestor 
nobili ce se lăcomiau la prada noastră şi le 
de\astară cu totul. Locuitorii fură duşi în 
robie, spune Dl ’gosz, copiii, pruncii de lapte 
ucişi; oile, vitele fură luate de năvălitori 
(II, col. 63). Apoi în 1452 păgiriii vin din 
nou, taie şi prind pe cine întîlnesc, ard 
„satele" (deci niciun oraş), ocupă castelul 
Row, singurul din această regiune, pe cînd 
Basarabia era plină de cetăţi. Teodoric de 
Buczacz nu se îngrijise a face straja obiş¬ 
nuită „în cîmpi", adecă în aşa-numiţii „cîmpi 
pustii", cari se întindeau dincolo de Cetatea- 
Albă ca şi dincolo de Tighinea-Bender (ibid., 
col. 91 ; cf. Sarnicki, col. 1907). 

Polonii n’au fost în stare să refacă viaţa 
provinţiei. Dacă Moldova a fost năvălită 
supt Ştefan de trei-patru ori de către Tă¬ 
tari, aceasta se datoreşte iarăşi lipsei de 
pază în Podolia, unde erau mai numai 
„ostaşi *, iar locuitori pe alocurea de fel y 

până în Nipru. Ţara avea aşa de puţină 
valoare, încît, în războiul său cu Polonia, 
Ştefan n’a atacat decît Pocuţia, ce-i dreptul 
„moşia“ sa, iar urmaşul său Bogdan a trecut 
doar pe la Cameniţa, atunci când a vrut 
să-şi răsbune prădînd contra vecinului său. 
Aici nu mai era nimic de luat: nici pentru 
Tatari, nici pentru duşmanii creştini. Şi acest 
Bogdan văzu necontenit pe Tatari prădîndu-i 
ţara tocmai pentru că Podolia însâsi nu 
era o piedecă. 

Comerţul polon nu se făcea prin aces f e 
părţi. Griul Podoliei venia la Cetatea-Albă 
moldovenească , spune Sarnicki, şi de aici 
trecea şi pănă în Cipru (col. 1890). Pe la 
noi mergeau şi pelerinii ruşi la locurile Sfinte. 
In schimb însă, cum se simţiră mai tari, Mo - 
dovenii căutară legături de comerţ şi din¬ 
colo de Nis , u. Caffa din Crimeia, marea 
colonie genovesă, era apărată de ostasi mol¬ 
doveni şi romîni în genere, pomeniţi în so¬ 
cotelile ei; negustorii italieni de acolo fă¬ 
ceau drunul Sucevei şi aduceau daruri lui 
Ştefan, care li cerea să-i facă săbii după 
datina ţerii lui şi se supăra rău cînd ei nu-şi 
împhniau făgăduiala. Dintre cele trei şlea- 
huri care străbăteau „cîmpii pustii" dintre 

Nistru şi Nipru, unul se numia pănă pe la 
1600 „şleahul moldovenesc “ (szlak vala- 
chicus) şi el, mergînd spre Nistru, nu în- 
tîlnia alte localităţi decît Buczacz, Bureciul 
alor noştri, Zynkow, castelul pustiu Dzvvan 
la Nistru şi castelul părăsit Russawa (ibid ., 
col. 1895, 1897, 1923). Un timp Moldo¬ 
venii au smuls Genovesilor castelul Lerici, 
o mică fortăreaţă la gura Nipmlui, Şi, în 
sfîrşit, erau legături şi la Nord, căci altfel 
bîlciul de la Lublin n'ar fi fost plin de Mol¬ 
doveni şi îîngă Ostrog, la Ostrokol, vadul 
nu s’ar fi zis încă multă vreme „brodul bă- 
sărăbesc" (brod bazarabski; ibid., col. 1905, 
1891, 1912). 

Pentru a se face acest negoţ, din care 
Moldova şi-a ţinut lupta şi şi-a hrănit glo¬ 
ria, era nevoie ca ea însăşi să păzească 
drumurile. Şi, pentru ca aceasta să fie cu 
vutinţă. Ştefan a căutat legături politice 
şi a încheiat legături de famiUe peste 
Nistru. S'a vorbit şi în „Neamul Românesc" 
(no. 67) de întâia lui căsătorie cu acea soră a 
„Ţarilor" de la Chiev, care a fost Doamna 
Evdochia, coborîtoare prin bunicul ei Vla- 
dimir din dinastia lituaniană, ei fiind fratele 

lui Vladislav lagello*; familia, scoasa din 
Chiev de regele Casimir, a dăinuit apoi la 
Sluck, de unde Neagoe Basarab îşi aducea, 
cum se vede dinfr’o stofă la Argeş, mătă- 
suriie scumpe (ibid ., col. 1919 şi Inscripţiile 
noastre). S’a spus tot acolo că fiica Evdo- 
chiei, Elena, a luat pe vărul său Ivan, fiul 
Marelui-Cneaz din Moscova. Cele două cen¬ 
tre ruseşti erau legate astfel cu Moldova. 
A doua soţie a lui Ştefan, Maria, era de la 
Theodori sau Mangup în Crimeia, dintr’o 
ramură a Comnenilor împăraţi în Trapezunt, 
şi fraţii Doamnei se ţineau în castelul lor 
cu ostaşi din Moldova. O altă fată a lui 
Ştefan, Maria, se mărită după un Vişnovieţ- 
chi, şi ei din vechiul neam stăpînitor în 
Lituania. Cine nu vede vastul plan dinas¬ 
tic ,, politic, comercial care cuprindea de¬ 
parte peste Nistru iot Răsăritul ? 

Dar şleahul trebuia păzit deocamdată contra 
Tătarilor. Străjile n’ajungeau. Atunci se re¬ 
curse la mijlocul unor călăreţi uşori cari 
atacau tătareş J e pe Tata/i: Cazacii. Cel 
d’intăiu şef al lor însă e un client al Dom¬ 
nului Moldovei, Ostafie Daşcovici. Şi cel 

de-al doilea va fi ţnsuşi fiul Domniţei Maria, 
celei măritate la Ruşi. 

* 

Aceasta e moştenirea pe care o lasă Ştefan 
urmaşilor săi, chiar ducă ce, la 1484 pier¬ 
duse Cetatea-Albă. Bogdan, Petru Rareş o 
păstrează întreagă. Acesta din urmă făcea, 
pentru Sultanul însuşi, tot comerţul cu Mos- 
covia, ca unul care avea „şleahul". Numai 
cînd la 1538 Soliman-cel-Măreţ ocupă Ti- 
ghinea, devenită Benderul său, şi tot Sudul 
basarabean, sprijinit pe Acherman şi Chilia, 
turcească şi ea încă din 1484, rolul Mol¬ 
dovei scăzu. 

Şi în această vreme însă Podolia ră- 
mîne pămîntul fără stâpîn şi locuitori. 
Turcii nu dau voie a se face cetăţi de către 
Moldova (ibid., col. 1894, 1905), la Ka- 
mionka d. p., în faţă cu Benderul. Iar la 
Nipru suit acum în cetăţuile lor Câzacii: 
mai mult primejdie decît apărare. La mijloc, 
aşa de puţină lume, încît cnejii de la Os- 
trog, prieteni ai Moldovei, trebuie să co- 
loniseze ţara din nou (ibid., col. 1891, 
1894). Niciun oraş mare, nicio cetate pu¬ 
ternică, niciun port înfloritor: Odesa era 

atunci Hagibeiu, un sat tătăresc unde se 
culegea sare din apa Mării (ibid., col. 1893). 
Lumea venia la bîlciurile din Moldova, şi 
acela din Orheiu, prădat de Cazaci, era 
vestit între toate. 

Pe la 1600, în părţile de peste Nistru 
nu se desvoltase încă nimic dintr’o viaţă 
politică asămănătoare cu aceia din Basarabia. 
Aici se ridicau, tăind calea Tătarilor, mai 
apoi şi a Cazacilor, puternice cetăţi, de la 
Ştefan şi de la Rareş, ca Hotinul—ars din 
poruncă turcească supt Lăpuşneanu —, ca 
Soroca şi Orheiul, pe cînd partea de jos ă 
ţerii, unde în curînd altă poruncă turcească 
veni să coloniseze pe Tatari, forma, cu Ben- 
derul, Achermanul şi noua fortăreaţă tur¬ 
cească de la Ismail, o adevărată margene 
militară a împărăţiei turceşti. Pe pămîntul 
Voevodului Moldovei ca şi pe acela al „îm¬ 
păratului", supt scutul ostaşilor, satele se 
înmulţiau şi se întăriau. Iar dincolo timpul 

de odihnă între prădăciunile Tătarilor şi ale 
vechilor Cazaci (pănă la 1630), de o parte, 
iar, de alta, între frămîntările ruinătoare ale 
revoluţiei ţerăneşti a lui Bogdan Hmilniţchi 
(de la 1640), nu îngădui nicio stabilire a 
unei mai trainice ordini de lucruri. Supt ra¬ 
portul bisericesc, pănă ce Moldoveanul Petru 
Movilă va ridica din nou ortodoxia lu Chiev, 
Podolenii de lege răsăriteană îşi aveau adesea 
legăturile ierarhice cu Moldova, Scaunul 
chievian, persecutat, fiind bănuit de pactare 
cu catolicii. 

De vre o influenţă , de orice natură, a 
Poăoliei asupra Moldovei nu poate fi 
vorba. Dar poate fi vorba de o influ¬ 
enţă necontenită, activă, spornică, bine¬ 
făcătoare a Moldovei asupra Podoliei. 

Vremea puterii militare moldoveneşti a 
trecut, ce e dreptul. Cetăţile, care de la 
1624—cu singura excepţie a prădăciunii fă¬ 
cute, împreună cu Cazacii, doritori de în¬ 
rudire domnească, de Hmilniţchi—n'au să 
mai vadă Tatari, mai păstrează pîrcălabi, 
dar rolul lor de puternice străji Ia un hotar 
ameninţat dispare tot mai mult. Polonii au 
stat din nou, cîţiva ani, în Hotin, iar după 
plecarea lor pacea domneşte şi aici. 

Dar energia naţională românească, o- 
pritâ de a se revărsa pe această cale, îşi 
caută o alta. De la un timp, ţerănimea 
fiind tot mai puţin liberă şi în Moldova, 
pe cînd odinioară ea primia săteni fugari de 
aiurea — din Podolia nu, fiindcă nu era de 
unde, dar din Pocuţia, da —, boierii, cari 
nu mai sînt înnainte de toate nişte război¬ 
nici, încep a face, în proporţii mari, agri¬ 
cultură şi negoţ cu produsul unor moşii pe 
care şi le adaugă fără încetare şi le caută 
cu o deosebită rîvnă şi pricepere. 

Era firesc însă ca, date fiind legăturile pe 
care aceşti Domni de ţară, din neamul Mo¬ 
vilă, le au cu Polonia Hatmanului Zamoyski, 
creatorul stăpînirii acestei nouă dinastii, pri¬ 
sosul de viaţă economică, de caracter 
agricol al Moldovei să se reverse, şi toi 
mai mult, peste Nistru. 

Încă de la sfîrşitul secolului precedent o 
samă de boieri şi chiar Domni, ca Petru 
Şchiopul, căutau să capete încetăţenirea po¬ 
lonă şi, cu dînsa, proprietate de moşii în 
regatul polon, şi ei alegeau moşiile în acea 
Podolie, unde, pe un pămînt nou, li se 
deschidea un mai vast teren de activitate. 
Fără a mai insista asupra faptului că, de 

oare ce în aceste părţi ţerănimea era de 
mult supusă şerbiei, braţele erau mai uşor 
de găsit şi de întrebuinţat decît în Moldova, 
unde vechiul ostaş nu şi-a părăsit aşa de 
răpede glorioasa lui libertate socială. 

Astfel un Luca Stroici, un Balica, un 
Costin, tatăl lui Miron, cronicarul—care de 
aceia, în pribegie, a învăţat la şcoala ora¬ 
şului, atunci nou-nouţ, Bar —, ca şi toţi 
membrii familiei Movileştilor au putut intro¬ 
duce dincolo de hotarul răsăritean puternica 
viaţă de plugărie a ţerii lor moldoveneşti. 
Moşia lui Ieremia-Vodă Movilă la Ustie a 
fost una din cele mai bine lucrate în Polo¬ 
nia întreagă. 

Mai târziu căsătoriile încheiate de fetele 
acestui Domn cu nobilii poloni din familiile 
Potocki, Coreţchi, Vişnievieţchi, cei doi din 
urmă aparţinînd unor vechi familii odată ru¬ 
seşti şi ortodoxe, au făcut să treacă la străini 
aceste posesiuni. Dar, cînd alţi Moldoveni 
fură siliţi de luptele politice a trece hotarul, 
un Moise Movilă, un Miron Barnovschi, 
mai apoi un Ştefan Petriceicu, gospodăria 
noastră din nou trecu şi ea graniţa aducînd 
cu dînsa o cultură nouă. Să nu uităm şi 
acel apanagiu al Domniţei Ruxanda, fiica lui 


www.dacoromanica.ro 


— 26 


Vasiie Lupu şi soţia lui Timuş Hmilniţchi, 
care făcu din Raşcov şi din părţile vecine 
un centru de adevărată civilisaţie (la Sobo- 
tov, ea zidi biserica Sf. Mihail si mănăstirea 
Sf. Ilie), pe cînd şi după crearea unei 
vagi Ucraine, fără administraţie şi fără ho¬ 
tare, prin revolta fericită a ţeranilor şi a 
Cazacilor contra Poloniei, nu erau pe acest 
teritoriu podolean decît biserici catolice şi 
curţi nobiliare arse ori biete sate trăind, cum 
ni-o arată călătorul Pavel de Alep, după 
1650, în condiţii cu totul primitive. Cu 
adevărat vie era numai margenea Nistru¬ 
lui în partea care nu se mârgenia cu Tă¬ 
tarii; aici Romînii aveau, ca locuitori la 
vaduri, şi un tîrg, al Dubăsarilor (cei cari 
trec cu dubasele, după vechiul sistem asiatic 
al Tătarilor). 

In acest cadru trebuie pusă Domnia şi 
proprietatea lui Duca-Vodâ în Ucraina 
n cea mică*. 

Moştenirea lui Bogdan Hmilniţchi se sfăr- 
mase. Căpitanii se închinau la Poloni ori, 
de la 1653, la Ruşii din Moscovia. Doro- 
şenco preferă să aibă un stăpîn mai de¬ 
părtat, la Turci, şi oştile Moldovei, ale Mun¬ 
teniei merseră ani de zile să cucerească şi 

să întărească această ţară (asediul Cehri- 
nului), şi Turcii ascultară cererea lui Duca 
venit la Poartă pentru înnoirea Domniei şi-l 
făcură „gospodar al Ucrainei", — de la 
Nistru la Bug —, cu dreptul de a numi 
un locţiitor. 

In memoriul nostru la Academie, Ucraina 
Moldovenească, am arătat cît de reală şi 
de binefăcătoare a fost această dominaţie, 
care a trecut, măcar de formă — Cazacii 
revoliînda-se la 1683 — şi la urmaşul lui 
Duca, Dimitrie Cantacuzino, cum o do¬ 
vedeşte titulatura din documente şi pe¬ 
cetea, pe care le reproducem şi aici. Un 
Raşcovean, lene Drăghinici, om al lui Do- 
roşenco (Arh. ist., II, p. 79), a fost aşezat 
ca Hatman ; s’au făcut curţi domneşti la 
Ţicanova, în faţa Sorocăi, şi la Nimirov pe 
Bug, Buhul nostru; de sigur s’au înălţat şi 
biserici; avem unul din actele româneşti 
care se redactau in Ucraina pentru ju¬ 
decăţi. Iar, în ce priveşte cultura, acela care, 
cum scrie cronica (Letopiseţe, II p. 216), 
„stăpîniâ şi Ucraina şi ţara Moldovei, Domn 
fiind cu trei tuiuri“, „la Nimirova au început 
a-şi face stupi, vaci, oi, pluguri de boi pre 
la toate tîrgurile pe de ceia parte de 

Nistru ; dară velniţă de horilcă, de bere şi 
de altele 1 Cumpăra miere şi domnească ce 
era, şi ducea la Ucraina, de făcea mieduri, 
de vindea. Şi — ori că avea gînd sâ se 
mute acold, cum şi era cuvînt intre oa¬ 
menii lui, cum să părăsească Moldova şi 
să se mute cu toată casa lui la Ucraina 
şi de acolo să tragă la Mosc, — Duca- 
Vodă gîndia că mare agonisită face casei 
sale cu Ucraina" (ibid., p. 22). 

Dar — şi afară de mesele lui Duca, la 
care „polcovnicii se veseliau cit nu puteau 
sta, ci-i luau tovarăşii de i duceau pre la 
casele lor" ibid., III, p. 78; v. şi p. 21) — 
Ucrainei, cu „casa" sa, el i-a făcut, de sigur, 
„mare agonisită". Urmaşul liber al lui Duca 
a fost, de altfel, — înlăturîndu-se clientul 
polon Cunitchi — Romînul Movilă, care stă 
tot la Nimirov (II, p. 31). 

Cind Cazacii lui Cuniţchi se ridicară, la 
1683, contra regimului, turcesc, al lui Duca- 
Vodă, cînd ei veniau la Chişinău să lege 
pact de alianţă militară cu oastea, răsculată 
în folosul creştinătăţii, a Moldovei, ei voiau 
sâ redea Podol/a, ţara dintre Nistru şi 
Bag, Poloniei care cedase Moscovei Chie- 
vul, dar nu era să-şi părăsească şi drepturile 
asupra pămînturiîor de dincoace de Nipru. 
Şi, cu toată înlocuirea celui d'intăiu şef prin 
Movilă, Polonii lui Sobieski îşi recăpătară o 
stăpînire din care-i înlăturase însăşi răscoala 
lui Bogdan Hmilniţchi şi, după încheiarea 
războiului cu Turcii, ei căpătau, la pacea de 
la Carlovăţ, şi capitala acestei provincii, 
Cameniţa, care de la 1672 se găsia în mîna 

Turcilor. Partea de jos însă rămînea şi 
mai departe , până în Nipru , turcească. 

Dar această Podolie polonă , care ţinea 
malul Nistrului numai până mai sus de 
Dubâsari, n'avu nicio adevărată adminis¬ 
traţie şi nicio pază adevărată, întfo ţară 
care ea însăşi n’avea nici administraţie 
şi nici pază. Stăpîni erau de fapt proprie¬ 
tarii de pămînt, nobilii cari lucrau după voia 
lor, fără să se preocupe că fac parte dintr’un 
Stat şi că mai presus de interesele lor există 
acelea ale unei comunităţi politice. Şi nimeni 
nu încerca măcar să-i recheme la această 
conştiinţă. 

Din cînd în cînd oşti ruseşti treceau pe 
aici, ca la 1711, ca la 1738, pentru a pă¬ 
trunde în Moldova^ ori se întorceau de acolo 
ca prin însăşi stăpînirea lor. Sau luptele in¬ 
terne, războiul dintre o „confederaţie" şi alta 
prefăceau, cum s’a întîmplat la 1768, cu 
tulburările provocate de confederaţia de la 
Bar, prin ciocnirile dintre „disidenţii" orto¬ 
docşi, numeroşi aice, şi nobilimea catolică, 
întregul Ţinut într’un cîmp al discordiilor 
civile. 

In faţă, Moldova „Fanarioţilor", fără im¬ 
portanţă militară şi politică, păstra totuşi, 

toată complicata ei organisaţie veche, toată 
ordinea ei de Stat şi toată valoarea ei eco¬ 
nomică, la care se adăugiau, în ce priveşte 
legăturile cu districtele de peste Nistru, în¬ 
lesnirile ce resultau lireste din relaţia sa de 
vasalitate cu Turcii, faţă de jumătatea in¬ 
ferioară, rămasă a Sultanului până la 
1792, a Podo iei 

Aici în jos numele de sate erau şi la sfîr- 
şitul veacului al XVlll-lea tătăreşti, cum tă¬ 
tăreşti sînt şi numele apelor care se varsă 
în Bug. Intîlnim pe harta lui Rigas de la 
1797 localităţi ca Tusan-ova, Bogaz, Cic- 
ciali, Caciagan, Chiurciagan, Acchioiu, Ca- 
pitan-chioiu, etc. N'ciun nume rusesc până 
la această dată. 

In sus, satele ruseşti arată mai adesea o 
colcnisare recentă, pomenind pe întemeie¬ 
torul lor (Alexandrovca, Timonovca, etc.). 
Nume romaneşti lipsesc în aceste locuri, dar 
avem siguranţa că iirgurile, în care . pro¬ 
prietarii poloni au adus, pentru cîştig. 
Evrei vînzători de rachiu, de holircă, au 
o populaţie moldovenească, cu negustori 
mai bogaţi dintre acei Greci de demult, cari 
au dat pe un Iani Drăghinici, poate şi pe 
un Stamatello. 

Precum la Dubăsari, care e acum al Ha¬ 
nului Tătarilor şi încunjurat de sate tătăreşti 
(Condica lui Constantin Mavrocordat, ju¬ 
mătatea sec. al XVIll-lea, în „Studiile şi do¬ 
cumentele “ mele, VI, no. 1258; cf. no. 
213), elementul românesc represintă pe creş¬ 
tini, tot aşa e pentru Silibria, Mohilău, Ia- 
ruga, Iampol, Raşcov, şi pentru unele din 
ele avem şi dovezi, pe care le vom pomeni. 

Să luăm întăiu Mohi-ăui, vestit pentru 
iarmaroacele sale, cele mai însemnate după 
ce încetaseră vechile iarmaroace de la Orheiu. 
Pe la 1740 tîrgul avea organisaţia celor din 
Moldova, cu şoltuz şi pîrgari, şi şoltuzul de 
acolo se chema Burcă (no. 1282). Pe aici 
veniau negustori din Botoşani şi din alte 
oraşe ale noastre (n-le 34, 119). Căpitanul 
de Soroca îşi ţinea aici „namesmcul“, şi 
Domnul din Iaşi lua „vama Movilăului“ (n-le 
1557, 1563). Sîrbii din împrejurimi fşi păş¬ 
teau vitele la noi (no. 1211). 

Mai interesant e însă că iarmarocul se 
ţinea în Moldova, în faţă cu Movilăul, 
la satul cantacuzinesc Budele. Cetim, de 
fapt, în condica domnească pe care ne spri¬ 
jinim. m Budele, pre care se face iarmaro¬ 
cul Movilâului pă obiceiu * (no. 483). De 

Ia o vreme li s’a zis Budelor şi „ satul Mo- 
vilău “ {Doc. Callimachi, II, p. 95; cf. I, p. 
484; II, 250-1). Se „strigau" de la Iaşi „iar¬ 
maroacele Movilăuîui" (no. 1069). 

Aşa era la Raşcov, aşa -era la Vasilcău, 
în faţă cu Soroca, pe unde mergea drumul 
de poştă la Nijna şi de aici la Petersburg 
(Condica, n-le 113, 856, 998), aşa era la 
Silibria. Peste toate aceste vaduri nu veliiau 
negustori mai mari poloni, ci numai precu¬ 
peţi evrei, iar ai noştri făceau negoţ de 
Cazaclii (Ia Cazaci) pănă în adîncul Rusiei. 

In astfel de condiţii nu e de mirare că 
podurile erau, pretutindeni , ale Moldovei, 
ale boierilor cari-şi aveau moşiile pe malul 
românesc al apei . Astfel, hîrtiile păstrate, 
într'o nepreţuită condică, ale administraţiei 
iui Constantin-Vodă Mavrocordat, în preajma 
anului 1750, ni spun că podul de la „vadul 
Movilăului" este în sama căpitanului de So¬ 
roca (no. 95). Vadul Jorăi avea păzitori mol¬ 
doveni, „slujitori de la vad de la Jora" (no. 
922). Străjeri păzesc şi la Silibria, dincolo, 
şi întîlnim un cas cînd un om din Moldova 
vrînd să fugă „în Ţara Leşească", „l-au prins 
străjerii de la Sălibrie şi l-au dus la nemes- 
nicul de Ia Movilău, şi l-au ţinut nemesnieul 

acolo 27 de zile“ (no. 608). Podul e acolo 
moldovenesc ca şi podul şi „luntrea ce 
umblă preste apă“ la Movilău (n-le 482, 
484). 

Mai mult, morile plutitoare, „morile pe 
tumbaze“ (dubase, îmi spune d. V. Bogrea) 
erau ale Moldovei, şi Vodă strîngea „dajdea" 
lor pe Nistru ca şi pe Siretiu şi pe Prut, 
indiferent dacă moara era „boierească, ori 
mănăstirească, ori turcească “ (no. 83). 

De aici iese—consecinţă măcar a stâ- 
pmirii lui Duca-Vodă în Ucraira — domi¬ 
naţia noastră asupra cursului întreg al 
Nistrului , orice ar fi prevăzut tratâte, pe 
care Polonia nu era în stare să le menţie, 
în ajunul împărţirii sale. 

Aceasta o şi arată scrisoarea lui Constantin- 
Vodă Mavrocordat către Marele-Căpitan de 
Soroca, în care întîlnim acest pasagiu de o 
nepreţuită însemnătate, pe care deci îl re¬ 
producem în întregime, ca să se vadă că la 
1750 noi păstram, de şi căzuţi în atîrnare 
faţă de Turci, drepturile noastre de la 1400: 
n Măcar că sînt apele gospod (ale Domniei) 
iar malul este moşenesc (al proprietarului) 
Şi cîte podari vor moi fi pe prundurile 
Nistrului , pe apă, de iasta parte , de la 

hotarul Hotinului pănâ la al Horheaiului 
(Orheiului), tot în seama ta să fie. Insă 
cei cu moşule fără parte nu vor fi “ 

E vorba, cum se vede, nu de Nistrul tă¬ 
tăresc, din jos, unde era Hanul sau Hatmanul 
lui de la Dubăsari— care el continuă aici 
datina de la Duca-Vodă —, ci de Nistrul 
polon, de cel dintre Hotin — acum cetate 
turcească (de la 1713) — şi Orheiu, unde, 
spune răspicat scrisoarea: „apele sînt gos- 
pod" . Numai la 1765, cînd cutare nobil 
polon cerea el tot Nistrul, în locul unde 
avea moşii, cu podurile şi vadurile, un Domn 
mai puţin pretenţios, Grigore Ghica, reclamă 
numai, conform tratatului de la Carlovăţ, 
jumătate din Nistru (Doc. Callimachi, 
II. p. 356 ; cf. pp. 188-9). 

Dar Nistrul moldovenesc de pe la 1750 
nu explică decît presenţa elementului româ¬ 
nesc pe tot malul cellalt, afară de acea re¬ 
giune, odată tătărească, unde Rusia, luînd 
Podolia la 1792, prin împărţirea Poloniei, 
a strecurat elemente de colonisare. Romînii de 
la Elisabetgrad, din margenea Crimeii, etc., 
cer o altă explicaţie. 

VI. 

Colonisările. 


In tot timpul cit legăturile Moldovei au 
fost aşa de multe şi de însemnate peste 
Nistru, de-a lungul apei şi ceva mai de¬ 
parte, o populaţie românească s a strecurat 
acolo. Am văzut-o pe basa documentelor 
în tîrguri, pe care se poate zice ca ea — şi 
elementele greceşti, aproape desnaţionalisate, 
în legătură cu noi — le-a creat. Acelaşi lucru, 
în proporţii pe care nu le putem fixă, fiindcă 
atenţia contemporanilor nu se îndreaptă a - 
supra vieţii rurale, s'a petrecut şi în ce pri¬ 
veşte satele. 

Numele de localităţi din harta de la 1797 
nu trebuie să ne înşele. Ele s'au schimbat 
de mai multe ori. Şi, în acele împrejurări 
de nesiguranţă pe care le-am descris, multe 

din aşezări dispăreau prin lupte şi jafuri 
pentru ca altele, venind în locul lor cu o 
altă populaţie, să poarte şi alte numiri. N’ar 
fi greu să se citeze caşuri: am avut mai sus 
unul aşa de interesant ca Budele care au 
devenit un „Movilău 14 . 

Fapt este că astăzi Nistrul e mărgenit 
şi pe malul sting de sate româneşti şi că 
ele se întîmpină şi până în adâncul terii, 
avînd nume vădit mai vechi decît atîtea 
sate ruseşti de colonisare. Pomenim: Strîmba, 
Peşteana, Piscul-Lung, Mălaieşti, Floarea (?). 
Gheorghieşd, Jugastru, Plosca, Perişor, Gră¬ 
diniţa, Iancul, Vîrtejeni. Valea-Adîncă, Pise- 
revca-Romănească, Moldovca, Vadul Turcu¬ 
lui, Molochiş, Zozuleni, Botăşeni, Pietroşi, 
Doi Bani (?), Sărăţei, etc. 1 . Iar harta de la 
Gotha din 1917 a lui Langhans (în „Peter- 
manns Mitteilungen 14 ) presintă între Nistru 
şi Bug o serie de şerpuiri spre Nord-Ost 
avînd basa la Dubăsari şi înnaintînd peste 
Balta pănă la Sofievca, o massă compactă 
care, la Sud, merge de la Grigoriopol (fun¬ 
daţia lui Grigore Potemchim) pănă la altă 
colonie din vremea Ecaterinei, Tiraspol, spre 

1 Harta d-lui Traian Georgescu. V. in adaus lista d-lui 
Burada (1918). 

a se prelungi, după Tiraspol, pană la Maiac, 
pe limanul Nistrului, aruncînd o şuviţă spre 
Nord-Ost. Aceasta afară de largi pete cu 
care e sămănat şi teritoriul de peste Bag. 

Pentru a se strămuta o populaţie româ¬ 
nească în aceste părţi au contribuit apoi şi 
alte împrejurări. Cînd gospodăria lui Duca- 
Vodă s’a întemeiat în Ucraina, nu e de 
crezut că ea a întrebuinţat localnici, Ca¬ 
zaci bătăuşi, beţivi şi fără astîmpăr, inca¬ 
pabili de o statornică ocupaţie paşnică. O 
parte măcar din aceşti agenţi ai unei culturi 
nouă, superioare, au trebuit să fie aduşi din 
Moldova însăşi, dîndu-li-se aici pămînturi, 
care trebuiau să-i reţie prea mult pentru ca 
încetarea stăpînirii moldoveneşti să-i poată 
deslipi, după cîţiva ani de muncă. 

S’a întîmplat pe urmă ca boieri pribegi 
de la noi, de pe urma relaţiilor trădătoare 
ce avuseră cu Muscalii lui Petru-cel-Mare, 
să fie aşezaţi în Ţinuturile Rusiei, unde se 
adăpostiseră. Avem a face deci cu moşii 
româneşti dincolo de Bug şi de Nipru 
chiar , căci Podolia, cea turcească şi cea po¬ 
lonă aproape în acelaşi timp, au ajuns supt 
stăpînirea Ţarilor abia la 1792. 

Astfel s’a făcut proprietar de pămînt în 

Rusia un Toma Cantacuzino, de la Munteni 
(la Pereiaslavl), apoi, puţin mai târziu, — 
întaiu lingă Harcov, pe treisprezece sate, 
apoi lingă Moscova, pe cinzeci — Dimitrie- 
Vodă Cantemir din Moldova, la capătul a- 
venturii sale creştine, de la care aşteptase 
atîta mărire şi care acuma îi dădea numai 
cuibul străin al oploşiră sale, S'au creat 
atunci şi exploatări agricole nouă, şi, astfel, 
există în Rusia şi o Cantacuzinovca, Şi, cu 
toate că în valoarea donaţiunilor ce li făcuse, 
pentru a-i despăgubi frTru cîtva, Petru cel- 
Mare intrau şi miile de şerbi ruşi, buni mun¬ 
citori de ogoare, trebuie să se admită că 
dintr’un alaiu ca al lui Cartemir au ramas 
elemente printre locuitori, chiar dacă ele erau 
menite să se piardă între vecinii, mai nu¬ 
meroşi, de alt neam, 

Masse mari de Moldoveni au fost însă 
mutate de Ruşi prin socotinţa generalilor 
sau după ordine de la Petersburg—şi pentru 
a-i cruţa de răzbunarea tătărească şi turcească, 
dar, înnainte de toate , pentru a colonisa 
noi provincii pustii — cu prilejul războaielor 
contra Turcilor care au urmat celui din 1711. 

Vorbind de retragerea Moldovenilor de 
atunci în Rusia, peste Podolia polonă, Ne- 

culce (p. 334) spune că la 1711 „de Ia Ţara 
Căzăcească pănă la Harcov, cale de două 
zile, era un cîmp pustiu, şi acest cîmp este 
şleahul Tătarilor cînd pradă de la Crîm“. 
Astfel de teritorii trebuiau să fie prefă¬ 
cute acum în Ţinuturi roditoare, capabile 
de a hrăni Vistieria noii Împărăţii, care pe 
încetul ajunse a izgoni pe Tatari din această 
lăture a ei de Miazăzi. 

Cînd generalul Miinnich a părăsit Mol¬ 
dova, în 1739, el luă deci hotărîrea de a 
duce acolo pe cît mai mulţi din aceşti creş¬ 
tini dintr’o seminţie aleasă şi deosebit de 
cu pricepere la lucrul ogoarelor. Am mai 
citat, din Memoriile lui Trenck, ofiţerul german 
care întovărăşia pe acest şef german (v. n-î 
70), mărturisirea că, pe lîngă atîtea fete atrase 
la joc, închise şi apoi duse în Rusia, „la 
plecarea oştii ruseşti toţi soldaţii primiră 
ordinul expres de a prăda ţara şi de a 
lua cu sine oameni şi vite. Şi în urma 
acestei porunci au fost duşi în Rusia pes*e 
o sută de mii de supuşi turci". Şi Con¬ 
dica lui Constantin Mavrocordat aminteşte 
şi ea această mutare făcută din ordinul feld- 
mareşalului,—pentru Moldoveni un „fărmar- 
şant“ (n-l 68). E vorba de copile luate de 

-„oarda moschicească", de locuitori plecaţi 
cu ei, de prăzi care precedau desterarea 
(n-le 386, 393, 397, 411, 506, 1660 şi 
1685). Oamenii erau duşi şi cu vitele lor, 
spune Neculce (p. 412), care găseşte aceste 
accente duioase: „La purcesul lui Minih 
trimes au de au robit mulţi oameni din 
Ţinutul Hotinului şi de pe margenea Cer¬ 
năuţilor şi i-au trecut, cu femei cu copii, 
la Mosc, şi-i împărţia pre oameni ca pre 
dobitoace: unii lua bărbaţii, alţii femeile, 
alţii copiii... Bogate şi multe lacrimi era, cit 
se auzia glasurile la cer." 

In războiul de la 1769-74, contele Panin, 
atotputernicul ministru al Ecaterinei a Il-a, 
era de părere că s’ar putea transplanta toata 
populaţia amînduror Principatelor (Actele 
şi fragmentele noastre, II, p. 61), şi pro¬ 
iectul apare de două ori (ibid., pp. 69—70). 
Dacă el n'a fost adus la îndeplinire, unul 
din noii boieri fugari, Mihai Cantacuzino, 
din Bucureşti, căpătă o moşie de 2.000 de 
şerbi lîngă Movilău, cum se pare că mai târziu 
colonelul Balş avea pămînturi la Dubăsari. 

Mai însemnată a fost în sfîrşit opera de 
colonisare după al patrulea râzboiu ruso- 
turc, în 1792, cînd iarăşi Moldova trebui 

sa fie părăsită. Se căută — nici mai mult 
nici mai puţin — să se refacă Ucraina lui 
Duca, între Nistru şi Bug, ca Moldovă 
Nouă ", supt acest titlu chiar. Şi dupăm- 
cheiarea păcii din Iaşi, cit s’au scurs oştite, 
ele au adus atîta lume, încît se spunea că 
au fost aşezate acolo „două treimi din lo¬ 
cuitorii Moldovei". Era vorba să li se dea 
şi autonomie, cu Domnul silit a fugi in 
1787 din causa legăturilor sale cu Turcii, 
Alexandru Ioan Mavrocordat(ibid., p. 341). 

Iată deci prin ce lung proces secular s’a 
creat această viaţă românească din Ucraina 
de astăzi. Şi, dacă ar exista dovezi istorice 
tot aşa de multe şi de precise, am fi vorbit 
şi de aşezarea, totuşi sigură, a acelor Mo¬ 
cani din ArdeaL,_ cari la hotarul Crimeii 
au făcut acelaşi lucru ca şi in Dohrogea: 
s'au aşezat ca săteni creştini plugari în 
mijlocul paginilor străini de agricultură. 

încheind, vom face o ultimă observaţie: 
pretutindeni , ai noştri s’au fixat ca întâi 
cohnisatori în pâmînturi pustii şi nelu¬ 
crate, aşa încît ei represintă basa însăşi a 
populaţiei şi elementul creator al vieţii ci¬ 
vil isate. 

A IST EXE 


I. 

O dovadă documentară. 

De ce ai noştri nu treceau în Podolia, 
ne lămureşte acest act, care cuprinde răs¬ 
punsul boierilor la o întrebare a Domnului, 
făcută în 1827, cu privire la categoriile d^ 
străini pripăşiţi cari se pot extrada (Condica 
de străini a lui Costachi Negruzzi; mapus- 
cript). 

„Prin luminată ţidula Irlnălţimii Voastre din 
5 a următoarii luni ni să poronceşti ca să luăm 
în bagare de samă adesăle reclamaţii ce să tac 
pentru slobozire a multor famelii lăcuitori din 
ţara aceasta spre a mergi piste hotar, supt cuvînt 
că ar fi strămutaţi de la megieşitele locuri a 
streine stăpîniri, şi să socotim chipul mărginirii 
ce să cuvine pentru aceasta, lămurind care să 
cuvine să să cunoască de fugari pentru a se da 
piste hotar. 

Deci, după luminată porunca, întru adunare 
noastră la Sfn. Mitropolie, luînd aminte asupra 

aceştii pricini, ne cunoaştem datori a arăta şti¬ 
inţa ce avem că rînduiala din învechime au urmat 
a nu să da înnapoi strămutaţii de piste hotar de 
la streine stăpîniri, precum nici acei strămutaţi 
de aice în acele locuri, şi oricare s’au întâm¬ 
plat a să strămuta de asămine au rămas fără a 
să mai întoarce la urma lor, afară numai de de¬ 
zertori, care aceştiia urmează a să cerceta şi prin 
Visterie şi prin departament, şi căţi să dovidesc 
de acest feliu să dau la urma lor înnapoi, şi a- 
fară din Ţiganii acie pentru care fugind piste 
hotar au fost totdiauna dreptate şi la o parte şi 
la alta a-i ceri şi a i lua înnapoi, fiind încă un 
aşâzămănt de la 1797 , alcătuit de acest feliu 
pentru, podanii pameşnicllor Ieşi de a să da în¬ 
napoi peste Nistru ctcii după întâmplări fugiţi 
şi veniţi In Moldova, ca nişte robi ai lor , după 
care urmase a să întoarce şi de piste Nistru Ţi¬ 
ganii câţi s ar fi întâmplat a fugi de aice. 

Acest fel fiind rănduiala şi obiceiul ce din în¬ 
vechime s'au păzit a nu să da înnapoi lăcuitorii 
strămutaţi de la streine stăpîniri afară numai de 
acei adivaraţi dezertori oşteni şi Ţigani, precum 
s’au zis, ar fi de cuviinţă ca tot această urmare 
să să păzească şi de acum înnainte. Şi, întru 
aceasta alcătuindu-să a noastră socotinţă, nu 
iipsim a înştiinţa. 1827, Sept. 22. 

A Innălţimii Voastre smerit rugătoriu, 
Veniamin Mitr. Moldv . 

Plecaţi slugi: Grigoraş Sturza Logît,, Sturza 
Logft., Iordachi Roset Vist., Theodor Balş Vel 

Logf, Catargiu Vist., Costachi Canta Vist., Ne- 
culai Dimachi Vornic, Calimah Vel Vornic, Con- 
standin Paladi Hat., Dracachi Roset Vornic, Cru- 
penfcchi Vornic, loan Pâladi Vel Vornic, Costin 
Catargiu Vel Vornic, Ştefan Roset Vornic, Vasile 
Roset Vornic, Theodor Balş Vel Post., loan Ne- 
culce Vornic, Sandu Crupenschi Vornic, Petrachi 
Sturza Vist. 

S au trecut în condica supt n-o 87, fila 318» 
Theodor Gaşpar, Sărdar “ 

Ţeranii noştri, „vecini" fără pămînt, dar 
declaraţi solemn, de Constantin-Vodă Ma- 
vrocordat, cu treizeci de ani mai înnainte, 
oameni absolut liberi, nu voiau să cadă între 
„podanii" robi ai seniorilor poloni. 


II. 

Românii de peste BSistru şi d. 

Tfe. Eurada. 

Nu putem încheia notele despre Romînii 
de peste Nistru fără a pomeni de acel harnic 
cercetător, absolut desinteresat, dus numai 
de iubirea lui pasionată pentru neam, care, 
scotocind urme româneşti pretutindeni, din 
Moraria până în Asia Mică, a descris cel 


www.dacoromanica.ro 


— 46 — 


d’intăiu satele „ moldoveneşti “ din adîncul 
Rusiei, d. Th. Burada. 

La 1893, în broşura „O călătorie în sa¬ 
tele moldoveneşti din gubernia Cherson" 
(Iaşi 1893), d-sa, informat de călugărul David 
de la Prodromul At’hosului, înfăţişează satele 
Iasca, Grădiniţa (800 de case), Sevărtaica, 
Belcauca (100 de case), pe calea spre Ovi- 
diopol. 

D. Burada citează apoi: Mălăieştii, Floarea, 
Tei, Coşarca, Slobozia, Buturul, Perperiţa, 
Goiana, Siclia, Corotna, Cioburceni (din ve¬ 
chiul Ciobîrciu basarabean, pe limanul Nis¬ 
trului, care avea pănă la 1538 şi pîrcălab), 
Speia, Caragaciu, Taşlic, Doroţcaia, Voz- 
nisensca (pe Bug), Moldavca, şi confirmă 
Cantacuzinovca. 

De aici şi elementul orăşenesc în Tiraspol 
şi Grigoriopol, ca şi la Ocna, Pavlovca, Ana- 
niev, etc. 

Lîngă Elisavetgrad („tîrgul Lisaveta“) — 
despre care regiune ni-ar putea povesti azi 
pribegii ardeleni din 1917—sînt „roate" mi- 
îităreşti de locuinţă, I—XII (deci cei mutaţi 
de Miinnich sau de Potemchin). Afară de 
cei din Crimeia şi de strămutaţii pe cale ad¬ 
ministrativă în Caucas. 

Se aminteşte că, în unele părţi (ca şi pe 
la Hotin) femeile poartă un fes alb. E vorba 
de elementele venite din raialele turceşti 
ale Basarabiei. Colinde care pomenesc de 
„coarne măluite", boite, arată o origine ar¬ 
deleană, (malen, germ.: a văpsi). „Dealul 
Gararăului" e Gura-Rîului, lingă Sibiiu. Tot 
aşa cînd „băinuieşte" înseamnă „se scaldă", 
ardelenism. 

In „O călătorie la jRomînii din Kamenitz 
Podolsc" (din „Arhiva" pe 1906), d. Burada 
semnalează aşezarea unui Cantacuzin mun¬ 
tean, fiul lui Ştefan-Vodă, aventurierul Ru- 
dolf — care e îngropat la Sf. Ioan din Ca- 
meniţa (murise la Lescovăţ în 1761) — la 
moşia Bahtîn în Podolia. Cu acest prilej dă 
lista aceasta de sate romaneşti: Lescovăţ, 
Ruda, Ivaneţ, Rogozna, Studeniţa, Uşiţa, Lip- 
ciani, Serebria, Buşa, Coşniţa, Gruşca, Ocniţa, 
Camenca, Lăpuşna, Sărăţei, Rîbniţa, Botu- 
şani, Pietrosul, Slobozia, Domniţa (Ruxanda 
a lui Vasile Lupu), Balta, Moşneagul, Se¬ 
nina, Bursucul. 

In sfîrşit d-sa s’a ocupat de Romînii de 
peste Nistru în Anuariul secţiei Iaşi a Ligei 
Culturale pe 1902, pp. 33—71. 

